A Törvényszék 2025. január 29-i ítélete – Northtechnic kontra Bizottság
(T-6/24. sz. ügy)1
(„Környezet – 517/2014/EU rendelet – Fluortartalmú üvegházhatású gázok – A fluorozott szénhidrogének forgalomba hozatalára vonatkozó kvóták kiosztása – Referenciaérték megállapításáról szóló bizottsági végrehajtási határozat – Számítási módszer – A forgalomba hozott fluorozott szénhidrogének bizonyos mennyiségei figyelembevételének hiánya – Az 517/2014 rendelet 16.cikke és V. melléklete – Indokolási kötelezettségˮ)
Az eljárás nyelve: bolgár
Felek
Felperes: Northtechnic OOD (Szófia, Bulgária) (képviselő: Y. Stoychev ügyvéd)
Alperes: Európai Bizottság (képviselők: E. Sanfrutos Cano és N. Nikolova meghatalmazottak)
Az ügy tárgya
Az EUMSZ 263. cikken alapuló keresetében a felperes a 2015. január 1-jétől az Unióban fluorozott szénhidrogént jogszerűen forgalomba hozó és azt a fluortartalmú üvegházhatású gázokról szóló 517/2014/EU európai parlamenti és tanácsi rendelet szerint bejelentő gyártók és importőrök tekintetében a 2024. január 1-jétől 2024. december 31-ig tartó időszakra vonatkozó referenciaértékeknek az említett rendelet értelmében történő megállapításáról szóló, 2023. október 26-i (EU) 2023/2432 bizottsági végrehajtási határozatnak (HL L, 2023/2432) az őt érintő részében történő megsemmisítését kéri.
Az ítélet rendelkező része
A Törvényszék a keresetet elutasítja.
A Törvényszék a Northtechnic OOD-t kötelezi a költségek viselésére.
____________
1 HL C, C/2024/1554, 2024.2.26.